En middelsstor, avlang, blank, brunrød og svart trebukk. Hode, antenner, pronotum og dekkvingenes bakre del er svarte, dekkvingenes fremre del (litt over halvparten) og mesteparten av beina brunrøde. Antennene er kraftige og sagtakkede, omtrent så lange som kroppen. Pronotum er tønneformet, svært blankt. Dekkvingene er jevnbrede. Beina er nokså korte, lårene noe fortykkede.